Eile tegime väikese ajarännaku.  Iraani saatkonnast tagasi tulles jäi meile ette restoran Volga. Läksime ilmaimet vaatama ja ennäe, olimegi tagasi kaheksakümnendate Tartus! Midagi ei olnud muutunud: valged laudlinad, suur hämar saal, valgete särkide- ja mustade kikilipsudega iseteadlikud kuid viisakad kelnerid, tõeline vanakooli restorani atmosfäär. Kelner teadis rääkida, et kohake on tegutsenud juba aastast 1947. Volga on suur Vene jõgi. Toidud olid head ja karastusjook oli oi kui külm!  Juhatasime ka K, I, T ja PL-i, kes eile  Delhisse tagasi saabusid, sinna toredasse kohta. Nad sõidavad täna öösel tagasi Eestisse ja me saadame riskide maandamiseks osa filmimaterjalist nendega ära. Ühe originaalkasseti suutsin Tiibetis juba ära kaotada, rohkem seda teha ei tahaks.